SET เปิดวูบ 34 จุด ตามตปท. วิตก “โควิด” ระบาดระลอก 2 จับตาแนวรับถัดไป 1,350 จุด
SET เปิดวูบ 34 จุด ตามตปท. วิตก "โควิด" ระบาดระลอก 2 จับตาแนวรับถัดไป 1,350 จุด
12 มิ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,363.00 จุด ลบ 33.77 จุด หรือ 2.42% สูงสุดที่ 1,363.56 จุด ต่ำสุดที่ 1,357.30 จุด มูลค่าการซื้อขาย 7.17 พันล้านบาท
ด้านบล.ฟินันเซีย ไซรัส มองแนวโน้มตลาดวันนี้ คาดว่า SET Index จะปรับฐานลงทดสอบระดับ 1,360 จุด+- จากบรรยากาศการลงทุนที่เป็นลบ เม็ดเงินไหลออกจากสินทรัพย์เสี่ยงเข้าหาสินทรัพย์ปลอดภัยและถือเงินสดมากขึ้น สังเกตจาก US Dollar Index ที่แข็งค่าขึ้นแรง ตลาดมีมุมมองเป็นลบต่อผลการประชุม FED 2 ก่อนโดยเฉพาะมุมมองต่อเศรษฐกิจช่วง 2 ปีข้างหน้า ขณะที่ประเด็นสำคัญที่ฉุดตลาดคือความกังวลเรื่องการระบาดระลอกที่ 2  ที่เริ่มมีสัญญาณในหลายๆรัฐของสหรัฐฯ ตลาดอยู่ในช่วงปรับฐาน
ขณะที่ บล.กรุงศรี จำกัด (มหาชน) มองแนวโน้มตลาดหุ้นเป็นลบตามทิศทางตลาดหุ้นรอบบ้าน โดยคาด SET ปรับตัวลงทดสอบ 1,350 – 1,365 จุด จากความกังวลไวรัส Covid-19 จะกลับมาแพร่ระบาดรอบสองหลังหลายประเทศผ่อนคลายมาตรการ Lockdown
ประกอบกับแรงกดดันจาก FED แสดงความกังวลเกี่ยวกับแนวโน้มเศรษฐกิจของสหรัฐในปีนี้โดยคาดการณ์ว่า GDP สหรัฐจะหดตัวลง 6.5% และอัตราการว่างงานจะพุ่งแตะระดับ 9.3%